Sokobanissa on työnnettävä laatikoita paikoilleen. Peli ei silti ole niin simppeli, kuin miltä se kuulostaa. Peliä ohjataan nuolinäppäimillä. Ohjaat sinistä hahmoa, joka tökkii laatikoita labyrintissa. Voit siirtää vain yhtä laatikkoa kerrallaan. Varo työntämästä laatikkoa umpikujaan. Laatikot on siirrettävä punaisille ruuduille. Kun onnistut tehtävässä, pääset seuraavalle tasolle. Jos seuraavat tasot tuntuvat liian vaikeilta, voit muokata itse omia ratoja valitsemalla Edit-valikossa Switch To Edit Mode -kohdan. Kun olet selviytynyt tasosta ja kaikki laatikot ovat paikoillaan, sinun on napsautettava näytön alareunassa olevaa painiketta. Sokobanista poistutaan valitsemalla päävalikon File-valikosta Exit. Vahvista valintasi napsauttamalla OK-painiketta.